62024TJ0321_INF
Hotărârea Tribunalului (Camera a zecea) din 18 iunie 2025 –EG/Europol
(Cauza T‑321/24)
„Funcție publică – Agenți temporari – Decizie de a suspenda reclamantul din funcție – Cerința de imparțialitate – Decizie de neîncadrare în gradul AD 11 – Criteriu subsidiar de reîncadrare – Răspundere – Prejudiciu moral”
1.
Acțiune introdusă de funcționari – Interesul de a acționa – Acțiune în anularea unei decizii de suspendare – Reziliere a contractului persoanei interesate în cursul judecății, fără retragerea deciziei atacate – Menținerea interesului de a exercita acțiunea
(Statutul funcționarilor, art. 90 și 91)
(a se vedea punctele 19-21)
2.
Funcționari – Regim disciplinar – Anchetă prealabilă inițierii procedurii disciplinare – Obligații ale anchetatorilor – Cerințe de independență și de imparțialitate – Conținut – Desemnarea unor anchetatori care aparțin aceluiași serviciu ca și persoana în cauză – Admisibilitate
[Carta drepturilor fundamentale a Uniunii Europene, art. 41 alin. (1); Statutul funcționarilor, anexa IX, art. 2]
(a se vedea punctele 29-32 și 39)
3.
Funcționari – Regim disciplinar – Suspendarea unui funcționar – Decizie – Autoritate competentă – Cerințe de independență și de imparțialitate – Conținut
[Statutul funcționarilor, anexa IX, art. 23 și art. 24 alin. (1)]
(a se vedea punctele 45-60)
4.
Funcționari – Regim disciplinar – Suspendarea unui funcționar – Obligația de a asculta funcționarul în prealabil – Întindere
[Carta drepturilor fundamentale a Uniunii Europene, art. 41 alin. (2) lit. (a); Statutul funcționarilor, anexa IX, art. 23 alin. (2)]
(a se vedea punctele 66-72)
5.
Funcționari – Regim disciplinar – Suspendarea unui funcționar – Obligația de motivare – Întindere
[Statutul funcționarilor, anexa IX, art. 23 alin. (1)]
(a se vedea punctul 75)
6.
Acțiune introdusă de funcționari – Motive – Motiv întemeiat pe nelegalități care afectează procedura reclamației – Acțiune care nu este îndreptată împotriva deciziei de respingere a reclamației – Respingere
(Statutul funcționarilor, art. 90 și 91)
(a se vedea punctul 80)
7.
Funcționari – Agenți temporari – Modificare a încadrării – Directivă internă a Europol – Efecte juridice
(Regimul aplicabil celorlalți agenți, art. 54)
(a se vedea punctul 89)
8.
Funcționari – Agenți temporari – Modificare a încadrării – Analiză comparativă a meritelor – Modalități – Aplicarea unui criteriu care nu este prevăzut nici în statut, nici în normele interne – Inadmisibilitate
(Regimul aplicabil celorlalți agenți, art. 54)
(a se vedea punctele 90 și 91)
9.
Funcționari – Decizie care lezează – Obligația de motivare cel târziu în stadiul respingerii reclamației – Întindere – Posibilitatea de a înlocui, pe parcursul procesului, o motivare inițială eronată cu o motivare complet nouă – Inexistență
(Statutul funcționarilor, art. 25 al doilea paragraf)
(a se vedea punctul 93)
10.
Acțiune introdusă de funcționari – Acțiune în despăgubire formulată în lipsa unei proceduri precontencioase conforme cu statutul – Inadmisibilitate – Excepție – Acțiune în despăgubire legată direct de o acțiune în anulare
(Statutul funcționarilor, art. 90 și 91)
(a se vedea punctele 101 și 102)
Dispozitivul
1)
Anulează decizia din 22 noiembrie 2023 prin care directoarea executivă a Agenției Uniunii Europene pentru Cooperare în Materie de Aplicare a Legii (Europol) nu l‑a reîncadrat pe EG în gradul AD 11.
2)
Respinge în rest acțiunea.
3)
EG și Europol vor suporta fiecare propriile cheltuieli de judecată.